Schaan, 20. januarja 2022

Sporočilo za medije ob 20. obletnici Vie Alpine

Odkrij Vio Alpino

V gojzarje, pripravljeni, zdaj! Ob 20. rojstnem dnevu Vie Alpine, mednarodne pohodniške poti čez Alpe, v sodelovanju s fundacijo Vaude Sport Albrecht von Dewitz CIPRA International podeljuje osem pohodniških štipendij. Zainteresirani se lahko prijavijo do 6. februarja.

Pohod po Alpah in poročanje o izkušnjah, regionalnih posebnostih in čarobnosti pohodniške poti: da bi primerno obeležili 20. obletnico obstoja te poti, išče CIPRA International osem ljudi, ki bi se podali na raziskovalno potovanje vzdolž Via Alpine. Štipendisti in štipendistke bodo prehodili delni odsek nove rdeče poti Vie Alpine, v času med majem in oktobrom 2022. Fundacija Vaude Sport Albrecht von Dewitz podpira njihovo pot s 1.500 evri. Na družbenih omrežjih, svojem blogu ali s filmom pripovedujejo zgodbe o alpski biotski raznovrstnosti, okolju prijaznih potovanjih in izzivih v gorah. Dodatne informacije in prijavni obrazec lahko zainteresirani najdejo na spletni strani [www.cipra.org/via-alpina-explorer-2022](https://www.cipra.org/sl/o-nas/alpske-mreze/via-alpina/via-alpina-explorer-2022).

Via Alpina - že dve desetletji izvedbeni projekt Alpske konvencije – se kot rdeča nit vije skozi vseh osem alpskih držav, od Trsta/I do Monaka. S pohodom po Vii Alpini vsealpski izzivi, kot so podnebne spremembe in pritisk uporabe, postanejo bolj oprijemljivi. Po drugi strani pa Via Alpina predstavlja tudi rešitve, kot na primer trajnostno gradnjo, mehki turizem in inovativne projekte lokalnega prebivalstva. In vedno jo spremlja neverjetna lepota in raznolikost narave, kulture in jezikov v Alpah. »V prihodnosti se bomo osredotočili na rdečo pot, ki prečka vseh osem alpskih držav,« pojasnjuje vodja projekta Jakob Dietachmair. Za nadaljnji razvoj in posodobitev bo CIPRA International v začetku februarja začela kampanjo za množično financiranje, da bo Via Alpina tudi v prihodnjih desetletjih ostala varna in živa.

(1'541 znakov s presledki)

Fotografije v kakovosti, primerni za tisk, si lahko presnamete z naslednjega naslova: [www.cipra.org/sl/sporocila-za-medije](http://www.cipra.org/sl/sporocila-za-medije).

Za vprašanja vam so na voljo:
Jakob Dietachmair, namestnik direktorja, +423 237 53 06, jakob.dietachmair@cipra.org
Isabella Helmschrott, projektna sodelavka, +423 237 53 14, isabella.helmschrott@cipra.org
Veronika Hribernik, sodelavka za odnose z javnostmi, +423 237 53 01, veronika.hribernik@cipra.org

**CIPRA – raznolika in pestra organizacija**

Mednarodna komisija za varstvo Alp (CIPRA) je nevladna krovna organizacija z nacionalnimi odbori in regionalnim odborom v vseh sedmih alpskih državah. Zastopa več kot sto društev in organizacij iz sedmih alpskih držav. CIPRA se zavzema za trajnostni razvoj na območju Alp, ohranjanje naravne in kulturne dediščine ter za regionalno raznovrstnost in reševanje skupnih problemov v alpskem prostoru. [www.cipra.org](http://www.cipra.org)